Pedro Pons, Can Padet: “El gelat no és només un postre d’estiu – Foodies on Menorca\n10 desembre, 2021 19 gener, 2022 - by Bep Al·lès - Deixa un comentari\nPedro Pons Benejam va obrir Can Padet el passat 3 de juny. És la quarta generació Padet que es dedica a la rebosteria i la pastisseria. I tal com va fer el seu pare a l’Inpan, on va introduir els pastissos, ell ara prova sort amb el gelat. Però no el gelat com el coneixem ara, en bolla, terrina o galeta en un capvespre de calor de juliol. En Pedro és defensor de menjar gelat tot l’any, i ja s’ha inventat maneres de fer que la fredor del postre d’estiu es converteixi en una opció irresistible amb altres formats.\nTornem uns anys enrere. D’on surt Can Padet, per les noves generacions que ens lligin?\nEl primer que ho va obrir va ser un conco del meu besavi. La primera alta del local de Can Padet és de 1912. El 1920 ho va agafar el meu besavi, Joan Pons i li va posar La Menorquina, però com no va patentar el nom, quan van aparèixer els gelats, va tornar a posar Can Padet. Després d’ell ho va agafar el meu avi, en Perico Pons. Ell va ser, junt amb uns sis o set socis més, qui va muntar l’Inpan. I mon pare, que va seguir la tradició familiar, ja va començar a fer feina allà, primer amb com a forner i més tard, dedicant-se a la pastisseria fins fa un any, que es va jubilar. Jo sempre he anat a fer feina a l’Inpan, des de petit i quan estudiava, durant els estius. Fins que, fa un any i mig, arran de la pandèmia, vaig decidir-me a recuperar el local familiar, que teníem llogat des de feia uns 25 anys.\nAixí ja tenies experiència abans de tornar a obrir Can Padet. D’on surt, però, la idea del gelat?\nA l’Inpan va venir un reboster a fer una demostració de com elaborar els petit mignon, que són uns dolços rodons. Ell és en Migue Senyorís – subcampió al campionat mundial de gelateria- i va ser qui em va empeltar la passió per fer gelat. Mai n’havia fet ni m’havia criat l’atenció elaborar-ne. Però en Migue m’ha ajudat moltíssim i m’ha empeltat aquesta passió. Fins i tot em va convidar al seu obrador per mostrar-me com fa algunes coses. Ha estat arran d’aquesta trobada que el gelat és ara un dels protagonistes al taulell de Can Padet. I l’he introduït dintre d’altres productes, com els petite mignon, que no es fan amb gelat, o les tartes gelades, que són pastissos amb gelat.\nQuè és el més important que vas aprendre d’en Senyorís?\nDel gelat ho he après tot d’en Senyorís, amb dos viatges ben intensos que vaig fer a València, al seu obrador per aprendre com fer un bon gelat, que feim d’una manera molt especial. Primer fem una crema i la deixam madurar a nevera un mínim de 24 hores, i amb aquesta maduració agafa molt de gust. A banda de posar-hi producte de primera qualitat, procurant que sigui d’aquí. N’hi ha alguns que no podem pel simple fet que no tenim el producte a Menorca. Però en tenim d’altres que són ben d’aquí, com el que feim amb camamil·la de Menorca o el que vam fer durant un temps de figat que compràvem als pagesos que tenim a la plaça durant els dies de mercat. O també el de mel d’Algaiarens, que durant l’estiu ha agradat moltíssim i ara no el feim perquè ja s’ha acabat la mel. Ara hem provat de fer-ne un de carabassa, mandarina i cardamom, que va ser una idea d’en Joan Bagur, del restaurant Rels i ens ho va demanar per tenir-lo ell a carta. Però ens ha agradat tant que també l’hem posat a vitrina.\nPerò el gelat ja és un postre que es pugui menjar el mes de desembre?\nLa idea és poder oferir gelats de temporada durant tot l’any. És a dir, mantenir alguns sabors que coneixem tots, com la vainilla o l’avellana, i anar fent gelats amb fruita i producte de temporada, com el que hem fet durant unes setmanes de magrana o el de meló del lloc de Sant Joan Gran a l’estiu. És una forma d’incentivar a menjar gelat durant tot l’any, oferint gustos que no es veuen a altres bandes i jugant amb el que tenim a l’abast durant cada estació. D’aquesta manera podem anar variant, dintre dels 12 llocs que tenim dintre de la vitrina de gelat. Tot i que no ens quedam només amb el gelat de bolla.\nGelat en tarrina, però també mesclat amb altres dolços. És aquesta la idea?\nMesclar la pastisseria amb gelat és un concepte que m’atrau molt. I quan deim mesclar gelat amb pastisseria no és posar una bola de gelat al costat d’un postre, sinó integrar el gelat com a part del postre. No és un concepte que es vegi a molts de llocs, i la idea originària és, de fet, d’en Migue Senyorís. Ara ens han fet una entrevista a una revista especialitzada en gelat, i hem vist que, a banda d’en Migue, i jo que ho he après d’ell, a Espanya no hi ha ningú més.\nQuè són els petit mignon que et va mostrar a fer?\nEls petit mignon els he fet de cara a Nadal, per poder oferir un producte nou per posar a taula. En què consisteix el petit mginon? De base sempre hi va una galeta de mantega, que es diu sablé. I damunt hi va el gelat recobert. En tenim un de mango amb crema de festuc, un altre d’avellana i crema de xocolata, un amb gelat de maduixa i gerds amb crema de vainilla, i un darrer amb gelat de xocolata i crema de roses i cobert amb mandarina.\nAl taulell actual de Can Padet hi ha dos terços més que no són gelat.\nLa pastisseria la vaig aprendre a fer de mon pare a l’Inpan. I és una branca que m’agrada molt. Tenim algunes coses molt tradicionals, com les merengues o les tortades, tot i que la presentació no és ben bé la tradicional. Però també introduïm altres postres, com la Normanda, que és com un crumble anglès amb poma cuita de dins. De fet, abans d’obrir aquí, l’únic que feia era la part de pastisseria. Així que durant la pandèmia, sobretot durant el confinament, vaig aprendre a fer altres coses, que és tota la part de brioxeria diària, que ha estat un descobriment. Tenim rubiols, formatjades, coques…i croissants, que m’agrada molt fer-los.\nCom han rebut els clients els nous conceptes de Can Padet?\nLa resposta de la clienta, sobretot durant l’estiu, ha estat molt bona. És cert que estem a una ubicació immillorable, ben al mig de Ciutadella, a un local del tot reformat per na Clara Capó, que crec que ha fet una gran feina a l’espai. Ara és, evidentment, més tranquil. Però anam fent a poc a poc per fer entendre que el gelat no és només un postre d’estiu.\nSegüent article Clos de la Terra negre


Fotografies del bivac a la cuculla de Fartàritx\nAquest passat cap de setmana es va realitzar el bivac programat a la cuculla de Fartàritx. Després de gaudir d’un bon sopar a la fresca, d’una nit estrellada, i d’una sortida de sol espectacular en el cim de la cuculla, els excursionistes es van animar a pujar al puig de Ca per la via de la Rosseguera. Les fotos són cedides pels organitzadors de la sortida, en Pedro Mas i en Miquel Calafell.\nBivac a la Cuculla de Fartàritx – Trekking Avançat.\n26 d’agost: Bivac a la Cuculla de Fartàritx.\nFotografies de l’excursió pels cingles de son Rullan i son Ripoll (III)\nAquí teniu un tercer àlbum de fotos de la sortida del passat dia 23 d’abril. Fotos cedides per en Miquel Calafell.\nFotografies de l’excursió pels cingles de son Rullan i son Ripoll (II)\nAquí teniu un segon àlbum de fotos de la sortida del passat dia 23 d’abril. Fotos cedides per en Toni Colom.\nFotografies de l’excursió pels cingles de son Gallard i son Ripoll\nDe diumenge passat dia 23, tenim aquestes fotografies cedides per en Pere Mas de l’excursió que ens va regalar el millor coneixedor de la zona de Deià, el nostre estimat Bernat Coll, en aquesta ocasió amb la col·laboració d’en Biel Pons, i en Pere Mas.


Quatre dels CDR empresonats podrien quedar en llibertat\nUn dels CDR empresonats en el moment de la seva detenció | CatalunyaDiari.cat\nXavier Buigas, Guillem Xavier Duch i Eduardo Garzón abandonarien la presó, si paguen 9.000 euros\nRedacció 12/12/2019 16:37h\nImportants novetats judicials per quatre dels CDR empresonats acusats d'un delicte de terrorisme. La Fiscalia de l'Audiència Nacional ha informat a favor que tres dels CDR puguin sortir en llibertat sota fiança de 9.000 euros. Es tracta de Xavier Buigas, Guillem Xavier Duch i Eduardo Garzón, segons informen fonts jurídiques,\nLes defenses van presentar recursos contra la decisió presa el 20 de novembre pel jutge instructor Manuel García Castellón de mantenir a quatre dels set CDR acusats de terrorisme en presó provisional i ara la fiscalia, a l'escrit en resposta a aquests recursos, modifica el criteri mantingut fins ara de demanar presó sense fiança i proposa presó eludible amb fiança de 9.000 euros.\nAnul·lada l'ordre de presó d'un altre CDR\nTambé aquest dijous, la Sala Penal de l'Audiència Nacional ha declarat la nul·litat de l'ordre de presó d'un altre dels CDR acusats de terrorisme, Germinal Tomàs, en considerar que es va vulnerar l'accés a elements essencials de les actuacions, tant per conèixer l'objecte de la imputació com per impugnar la presó provisional.\nEl jutge instructor de la causa, Manuel García Castellón, haurà de decidir ara si l'allibera o considera que la presó provisional ha de mantenir-se. El magistrat ha convocat una vista aquest divendres a les 10 hores per revisar la mesura cautelar.\nEl tribunal ha estimat parcialment el recurs i ha rebutjat deixar Tomàs directament en llibertat provisional perquè «la indefensió generada porta causa d'haver impedit tota informació sobre les actuacions i retallat una eventual impugnació» però «no entra en el contingut de la resolució».\nAnar a portada Última hora Successos Última hora Terrorisme Última hora Presó Última hora Audiència Nacional


El programa Operació Visió torna a L'Hospitalet per revisar nens en risc d'exclusió social | Fundación IMO\nEl programa Operació Visió torna a L'Hospitalet per revisar nens en risc d'exclusió social\nLa Fundació IMO realitzarà, juntament amb Càritas Catalunya i Fundesplai, noves exploracions oculars gratuïtes a la infància desfavorida en la tercera campanya del programa, els dies 11 i 12 de març\nLa Fundación IMO durà a terme, en col•laboració amb Càritas Catalunya i Fundesplai, la tercera ronda de revisions oculars gratuïtes a població pediàtrica en risc d'exclusió social del programa Operación Visión. Aquestes exploracions, que tindran lloc al Club d'Esplai Pubilla Cases - Can Vidalet de L'Hospitalet de Llobregat (Barcelona) els dies 11 i 12 de març, permetran revisar per primera vegada una cinquantena de nens i realitzar 22 controls de seguiment.\nL'objectiu d'Operació Visió, que va començar el 2013 com un programa de cirurgia solidària i que el 2014 es va ampliar incorporant també controls oftalmològics a nens en situació de vulnerabilitat, és promoure la detecció i el tractament precoç de patologies oculars en la infància. Atès que la visió es troba en procés de desenvolupament durant els primers 10 anys de vida, les exploracions periòdiques en aquesta etapa són fonamentals. Per aquest motiu el programa impulsat per la Fundació IMO atorga especial importància al control dels nens que van presentar patologia o dificultats visuals en les campanyes anteriors, realitzades en el mateix centre de L'Hospitalet per facilitar aquest seguiment.\nLes exploracions oftalmològiques periòdiques durant els primers 10 anys de vida són fonamentals; per això la Fundació IMO ha ampliat l’objectiu del programa Operació Visió incorporant controls oftalmològics a nens en situació de vulnerabilitat.\nConcretament, un 32% dels pacients pediàtrics visitats per primera vegada a l'octubre va ser diagnosticat d'algun problema ocular (majoritàriament defectes refractius). Aquest percentatge és similar al 30% obtingut en les revisions que la Fundació IMO va dur a terme l'any passat entre 200 nens, dins del Programa de salut ocular en la infància desfavorida, que impulsa des del 2013 amb l'Obra Social "la Caixa". No obstant això, es tracta d'una xifra molt superior a la mitjana del 13.5% segons dades de la Fundació, la qual cosa posa de manifest la necessitat de continuar incidint en la salut ocular dels col•lectius més desfavorits.\nA la manca de recursos se suma, molt sovint, una menor cultura preventiva, tot i que "la nostra experiència ens diu que el missatge de ser actius sembla que va calant entre les famílies i l'adhesió al tractament és cada vegada més positiva", explica la Dra. Ana Wert, especialista del Departament d'Oftalmologia Pediàtrica de l'IMO. En aquest sentit, el programa Operació Visió també contempla la prescripció i el lliurament d'ulleres a aquells nens que ho requereixin, així com el tractament mèdic o quirúrgic oportú i la realització de més proves per confirmar el diagnòstic a l'Institut de Microcirurgia Ocular.


Mediació intercultural | Información práctica | Hospital Clínic Barcelona\nEl Servei de Mediació Intercultural està adscrit a la Unitat d’Atenció a la Ciutadania (Direcció de Qualitat i Seguretat Clínica). És un servei de suport al treball dels professionals sanitaris i un servei facilitador de la comunicació amb usuaris provinents d’altres cultures.\nFacilita l’enteniment lingüístic i cultural entre pacient i/o familiar i personal sanitari.\nAjuda als pacients a l’adaptació i enteniment dels tractaments mèdics.\nAjuda a millorar el funcionament de l’hospital, ja que evita visites innecessàries causades per problemes de comunicació.\nPosa a l’abast dels pacients els recursos necessaris per a una integració i enteniment de la societat que els acull.\nFacilita l’accés a xarxes culturals del seu propi col·lectiu que facilita l’atenció sanitària i sociosanitària.\nA la seu Maternitat es disposa d'una mediadora magribina, de dilluns a divendres en torn de matí; i d'una mediadora xinesa, dilluns, dimecres i divendres, en torn de matí. En aquesta seu el servei està orientat a donar suport a les necessitats que sorgeixen dels serveis de Medicina Materno Fetal i de Neonatologia de l'Institut Clínic d'Obstetrícia, Ginecologia i Neonatologia (ICGON).\nA la seu Villarroel, dona servei una mediadora magribina, dilluns, dimarts, dijous i divendres, en torn de matí.


La ‘nova política’ i Oriol Pujol | Opinió | EL PAÍS Catalunya\nOriol Pujol (a l'esquerra), després d'abandonar la presó de Brians 2, al març. EFE\nBarcelona 22 JUN 2019 - 18:37\tCEST\nLa generositat amb la delinqüència de coll blanc acostuma a ser un dogma entre els qui tenen el poder. Per a sant Tomàs, la misericòrdia està per sobre de la justícia. I alguns s’ho prenen, com els fonamentalistes, al peu de la lletra. Tal vegada han arribat al tomisme pensant en el finançament del partit o en l’horitzó professional de les portes giratòries. Sigui com sigui, la misericòrdia amb els lladres refinats no s’extingeix: niava en els antics executius nacionalistes de Convergència i perviu en els moderns gabinets independentistes, aquests que asseguren obeir el mandat popular de les bases sobiranes per enfonsar el règim del 78.\nEl cas és que al maig del 2013, després de ser condemnats en sentència ferma a quatre anys i mig de presó per malversar 2,7 milions d’euros de l’erari públic, els expresidents de Ferrocarrils de la Generalitat Enric Roig i Antoni Herce van passar 48 dies a la presó fins que els va ser concedit el règim obert: és a dir, barra lliure amb l’única obligació de pernoctar en la institució penitenciària. El Departament de Justícia conduït per Germà Gordó —la Fiscalia considera que és la persona que va aconseguir el 3% en l’obra pública per a CDC— va qualificar, sense animus iniurandi, aquests presos tan insignes de “delinqüents primaris”, i després d’estar-se un mes i mig entre reixes van rebre la llibertat, aquella injecció d’autoestima i suport per part del poder.\nPerò, és clar, tot això passava abans de la revolució sobiranista. I ara? Doncs no hi ha gaire canvis i el Nouveau Régime ho ha heretat tot —excepte el llenguatge— de l’Ancien Régime. Oriol Pujol Ferrusola, el cinquè fill de l’expresident de la Generalitat, va ingressar a la presó de Brians 2 el 17 de gener del 2019. Després d’un període equivalent al doble torn d’unes colònies escolars d’estiu, al 57è dia, se li va concedir el tercer grau per part de la Secretaria de Mesures Penals. Això sí, hi va haver un informe unànime en aquest sentit de la junta de tractament del centre carcerari. Però la jutgessa de vigilància penitenciària va considerar que aquella mesura era un abús i va tornar a dictar presó al maig passat. No obstant això, després de cinc llargs dies d’intensa observació, la misericòrdia —que més que un sentiment és una pràctica— va tornar a interpel·lar la junta de tractament. Oriol Pujol està novament al carrer. Si el tercer grau li oferia estar en llibertat des de les vuit del matí fins a les vuit del vespre, amb l’aportació republicana i revolucionària de l’article 100.2 del codi penitenciari ja pot ingressar de nou al centre a les deu de la nit. Les autoritats carceràries van fer servir un article excepcional del codi citat, perquè a persones singulars només cal aplicar-los regles extraordinàries que de ben segur facilitaran la seva reinserció instantània.\nAra la Fiscalia acusa el Govern de donar un tracte de favor a Oriol Pujol. Malgrat els intents per desvincular-se de la decisió, Esquerra Republicana i la consellera Ester Capella són captius i responsables d’aquesta resolució. El Ministeri Públic, en un escrit de deu folis, dona una lliçó d’ètica a les autoritats que s’erigeixen en guies i exegetes morals de la revolució dels somriures. “L’intern va cometre un delicte per pura cobdícia, simple avarícia, així com per la seva situació familiar privilegiada”, assenyala la Fiscalia, i afegeix: “Ens trobem davant d’un cas de corrupció política, conegut com cas ITV, de gran rellevància perquè hi està implicat el fill d’un president de la Generalitat, que, a més, exercia càrrecs polítics i direcció del seu grup parlamentari”.\nOriol Pujol ja va obtenir una notable rebaixa de la condemna gràcies al pacte amb la Fiscalia. En un tràmit de 10 minuts, per estalviar-se un feixuc tribunal popular, l’exdirigent de CDC va acceptar la condemna de dos anys i cinc mesos de presó per suborn, tràfic d’influències i falsedat en document mercantil. Una autèntica ganga (també nia la misericòrdia entre els fiscals?). La seva esposa va cobrar 381.450 euros per treballs d’“assessorament”, que en realitat encobrien comissions il·legals a ell mateix per la “reordenació” del sector de les ITV i per ajudar al fet que el seu amic, l’empresari Sergi Alsina, pogués aconsellar en la deslocalització, fora de Catalunya, de Sony, Yamaha i Sharp. Un exemple patriòtic que es pot posar en el pedestal del nacionalisme.\nAra Esquerra, la que assegura que vol enfonsar el règim del 78 en nom de la nova política, està disposat a fer un exercici de blanqueig de l’Antic Règim. Coses de la misericòrdia.


Estrès Vital. Coneix les causes i aprèn a superar-ho | Itae Psicologia\nAnsietat i Estrès, Autoexigència, Benestar emocional, Crisi d'ansietat, Frustració, Identitat, Inseguretat, Intolerància Emocional, Soledat\nEstrès, estrès amb nens, estrès familiar, estrès laboral, estrès negatiu, estrès positiu\nLaura és una dona de 37 anys, casada i amb 2 fills. Treballa en una empresa del sector immobiliari amb objectius trimestrals. És conscient de l’esforç que requereix mantenir i aconseguir els objectius i la repercussió econòmica que comporten. Es defineix com una persona responsable, rigorosa i perfeccionista i s’esforça moltíssim en tot el que fa. Reparteix el seu temps entre la cura dels seus fills, la immobiliària i les tasques de casa.\nEl seu marit, sol arribar tard de treballar, cansat i amb poques ganes de col·laborar. Laura no vol molestar ni atabalar més al seu marit i no li demana ajuda. A més, pensa que si ho fa afegirà més tensió de la que ja existeix entre ells per les qüestions del dia a dia. Ella ha deixat les classes de ioga i ja no acudeix a les seves cites amb les amigues per a prendre cafè. Últimament, sent una opressió en el pit i té la sensació que li costa respirar. Quan té un moment lliure, es tomba en el sofà esgotada per una rutina que es veu incapaç de canviar.\nLaura té una rutina diària que la sobrepassa, no té suficients eines per a gestionar totes les demandes que té en la seva vida, per aquest motiu han aparegut símptomes d’estrès que li dificulten realitzar el dia a dia amb normalitat.\nL’estrès és la resposta física i psicològica que es produeix quan vivim situacions de la vida quotidiana que afecten els nostres sentiments i que ens desborden arribant a interferir en les diferents àrees de la nostra vida.\nQuè ens pot causar estrès?\nExisteixen diversos estressors que poden provocar diferents respostes psicològiques i físiques, a pesar que no totes les persones ens estressem davant els mateixos esdeveniments.\nSegons l’escala d’estrès vital d’Holmes i Rahe, alguns dels esdeveniments vitals que ens poden generar estrès són:\nLa conciliació familiar.\nLa pèrdua d’un familiar o amic.\nL’acomiadament del treball.\nLes relacions de parella, família i amistats.\nL’estrès pot desencadenar, una reacció d’ansietat, que és una emoció desagradable que sorgeix davant una possible amenaça. Ara bé, l’estrès també pot desencadenar altres emocions diferents de l’ansietat, per exemple: alegria, satisfacció, empipament, tristesa, entre altres.\nLaura s’ha desbordat emocionalment perquè la situació que viu ha anat produint en ella un desgast i no l’està gestionant correctament. Està sent massa exigent amb ella mateixa en el plantejament dels seus objectius diaris i perfeccionista en la realització de cadascuna de les coses que fa. Assumeix totes les responsabilitats, no delega, no demana ajuda, no comunica com es troba, no prioritza ni posa límits.\nQuina és la millor manera de fer front a l’estrès vital?\nPer a gestionar de manera satisfactòria l’estrès vital és important identificar què és el que ens està generant aquest estrès. Pot ser alguna cosa que identifiquem fàcilment, com una discussió amb la parella, però a vegades pot ser que ens costi més d’identificar, com un període de sobrecàrrega laboral, o fins i tot que es tracti de diversos esdeveniments.\nPel que és molt important parar-nos esment i analitzar quins successos estan ocorrent en la nostra vida i observar quines emocions ens està generant cadascun d’ells. Una vegada identifiquem els estressors i les seves conseqüències emocionals, hem d’identificar quin paper està jugant la nostra manera d’actuar a l’hora de gestionar-los, ja que moltes vegades, una gestió inadequada dificulta el maneig de situacions vitals importants.\nSi, com Laura, sents que la situació que vius et desborda, que estàs esgotada, que no arribes a tot…, no dubtis a contactar amb el nostre equip de itae psicologia perquè t’ajudem a afrontar l’estrès de la millor manera per a tu.


Arxiu històric » 1996-1997\nArxiu per a la categoria ‘1996-1997’\nCançons al vent amb Maria del Mar Bonet\nArxiu històric - 27/04/2012\nAvui que és el seu aniversari recuperem una entrevista a Maria del Mar Bonet (1947), del 19 d’abril de 1997, emesa al programa Cançons al vent de COMRàdio amb Jordi García Soler.\nSant Jordi 1997. El comentari de Teresa Pàmies a “Els matins amb Josep Cuní”\nTeresa Pàmies feia un comentari setmanal, acompanyat d’una cançó, a “Els matins amb Josep Cuní“. Podeu escoltar el comentari del 23 d’abril de 1997.\n1 de maig de 1997. Cançons al vent amb Teresa Pàmies\nRecordem aquest programa realitzat per Jordi García Soler. Un espai de COMRàdio amb la cançó catalana com a gran protagonista. La convidada d’aquesta edició era l’escriptora Teresa Pàmies.\nAquest dimarts 16 d’agost fa 34 anys de la desaparició d’Elvis Presley\nArxiu històric - 17/08/2011\nUs convidem a escoltar una edició del programa Escoltem… de COMRàdio dedicat a la figura i sobre tot la música d’Elvis Presley. Era el 16 d’agost de 1977, quan ens deixava el rei del rock. Escoltem… Elvis Presley amb Juanjo Yunquera.\n“La vida segons Pla” un especial emès el 23 d’abril de 1997\nArxiu històric - 20/04/2011\n150 emissores, entre elles la xarxa de COMRàdio, van emetre per Sant Jordi de 1997, el programa “La vida segons Pla“, una producció de Broadcaster dirigida per Josep Cuní amb una selecció de textos realitzada per Emili Teixidor. La veu de Pla és de Josep Maria Flotats. També hi col·labora Montserrat Carulla.\n1996-1997, Programes especials\nAgost 1997. COM cal amb Empar Moliner, a poques hores de la mort de Tete Montoliu\nEmpar Moliner presentava el magazín de les tardes d’estiu del cap de setmana de la COM, l’any 1997. El migdia s’havia conegut la notícia de la mort del músic Tete Montoliu i pràcticament s’improvisava en directe un programa especial d’homenatge. Entre d’altres amics de Tete Montoliu, expressaven els seus sentiments Josep Cuní, Quim Carreras, Lucky Guri, Toni Soler… Podeu escoltar un fragment del programa COM cal amb Empar Moliner.\nProgramació de Nadal 1996 i felicitació per 1997\nProgramació Nadal COMRàdio 1996\nFelicitació Nadal COMRàdio 1996\nAquí teniu el document amb les variacions de la programació de COMRàdio per les festes de Nadal 1996. Si clicas podràs escoltar la felicitació per l’any 1997 en la veu de Francesc Triola.\nEstiu 1997. Ritual nocturn, música dels anys 40 i 50\nLes nits de l’estiu dels caps de setmana de 1997 a COMRàdio, Leo Castro presentava Ritual nocturn. Ens portava a l’antena els ritmes i els cançons dels anys 40 i 50.\nPodeu escoltar aquí un fragment d’aquest programa musical.\nSi voleu passar una bona estona podeu escoltar aquesta ràdio novel·la escrita i dirigida per Núria Furió: “Eulàlia” es va emetre al programa de COMRàdio Les tardes amb Elisenda Roca, la temporada 1996-1997.\nSegons ens diu el narrador des de bon començament, aquesta és la història d’una dona marcada per la seva desgràcia. Una història plena de dones i de desgràcies. Tot i que també n’havia fet referència a una història ben desgraciada i a una desgràcia d’història… Jutgeu per vosaltres mateixos: us avancem que té tots els ingredients que es podria esperar d’una bona novel·la radiofònica. Amor, misteri, emoció, passió, sensibilitat, sexe i mort hi són presents.\nEls personatges no estan molt ben perfilats, de vegades no saben a quina situació es troben, i és cert que es podien entendre millor amb el narrador, però no es pot tenir tot. Us desvetllem un petit secret: en aquesta història hi ha una gran absència. Endevineu per què?\nUs deixem amb els dos primers capítols de “Eulàlia”.


Qui Som – Defensa Riera de Caldes\nSom un grup de persones que estimem la natura i realitzem diferents activitats per anar millorant la qualitat de la Riera de Caldes.\nVam començar l'any 2009 adherint-nos al Projecte Rius. Es tracta d'un projecte organitzat per l'Associació Hàbitats, on a través de grups de voluntaris s'avalua l'estat de salut dels diferents rius i rieres de Catalunya. El nostre grup inspecciona la Riera de Caldes en el terme municipal de Caldes de Montbui. De les diferents inspeccions que hem anat realitzant sempre hem constatat la gran quantitat de residus sòlids que hi ha a la riera i els seus marges. La qualitat de l'aigua i de l'ecosistema de ribera depèn de la zona, però és, en general, acceptable.\nTot i que des de l'inici sempre hem anat recollint residus a mida que fèiem les inspeccions, vèiem que era insuficient. Necessitàvem més mans i al 2014 ens vam adherir al projecte europeu Let's clean up Europe. És un programa creat per la Unió Europea i aquí gestionat per l'Agència de Residus de Catalunya. Nosaltres el que fem és organitzar un matí de recollida de residus a la Riera de Caldes.\nAl novembre de 2016 vàrem contactar amb l'ajuntament de Caldes per informar-lo dels cinc principals punts d'abocament de deixalles que havíem detectat. Els agraïm la seva col·laboració en la neteja d'aquests espais així com la seva col·laboració en l'organització del Let's clean up Europe.\nPer donar un pas més, vam creure necessari fer alguna actuació d'informació i conscienciació a la ciutadania per tal de minimitzar els abocaments de residus en origen i així evitar haver de netejar-los posteriorment. Per aquest motiu vam decidir fer una exposició amb fotografies i residus reals per tal de mostrar l'abast del problema. Vam fer aquesta exposició a la biblioteca de Caldes a l'abril de 2017.\nDes del 2016 venim col·laborant amb el projecte Viu la Riera. Es tracta d'un projecte que neix de la col·laboració entre el Grup de Recerca en Regeneració de Territoris Intermedis, de la UIC Barcelona, juntament amb investigadors de l’Institut de Medi Ambient de la Universitat de Girona, amb el suport de RecerCaixa. El projecte pretén facilitar la participació ciutadana en la rehabilitació de la Riera de Caldes al seu pas pels municipis de Caldes de Montbui, Palau-solità i Plegamans, Santa Perpètua de Mogoda i La Llagosta. Us animem a visitar la seva web per conéixer tot el que s'ha fet fins ara i per participar-hi.\nDes de juliol de 2017 formem part del CECMO, Centre Excursionista de Caldes de Montbui, entitat que ens ha permès desenvolupar el conveni de col·laboració amb l'institut d'ensenyament de secundària Manolo Hugué sobre el Servei Comunitari. Aquest projecte educatiu pretén despertar en els alumnes l'esperit de voluntariat. Els joves que trien la nostra entitat per fer voluntariat participen de les activitats Projecte Rius i Let's clean up Europe amb nosaltres.\nSom un grup de voluntàries que formen part del projecte Viu la Riera. Estimem la natura i realitzem diferents activitats per anar millorant la qualitat de la Riera de Caldes.\nCentre Cívic i Cultural C/Buenos Aires, 16-18. Sala 1. 08140 Caldes de Montbui\nDefensa Riera Caldes (@RieraDeCaldes)\n© 2022 Defensa Riera de Caldes | PopularFX Theme


Projectes Mediambientals » z-Ocells migratoris\nArxiu dez-Ocells migratoris\nmarç 6, 2009 @ 03:22 · Arxivat com a 3-Ocells, o-Oreneta, z-Ocells migratoris\tNom vulgar català: Oreneta\nComentaris (6)\tUn exemplar de “Branta leucopsis” al delta del Llobregat\nfebrer 26, 2009 @ 07:07 · Arxivat com a 2-Noticies, 3-Ocells, o-Oca de galta blanca, z-Ocells estranys, z-Ocells migratoris\tÉs estrany veure un exemplar d’oca de galta blanca per aquí, ja que el seu hàbitat natural és al nord, als països freds. Però també és molt bonic poder contemplar un exemplar d’aquest tipus a les nostres terres.\nComentaris (7)\tUn ocell d’Amèrica ens visita\noctubre 24, 2008 @ 12:34 · Arxivat com a 2-Noticies, 3-Ocells, o-Escuraflascons de Wilson, z-Ocells estranys, z-Ocells migratoris\tEl diumenge passat, 19 d’octubre, es va poder veure al Delta del Llobregat un ocell poc habitual al nostre país: l’“Escuraflascons de Wilson” (Phalaropus tricolor). Es tracta d’un ocell americà que viu prop de l’aigua (sobretot d’aigües salades) i que s’ha trobat molt poques vegades a la península ibèrica. Fins ara, només 9 vegades. S’alimenta de petits insectes i crustacis que els captura formant petits remolins a l’aigua mentre neda com un ànec, prop de la superfície, traçant petits cercles.\nComentaris (1)\tPàgines\nPlantes i animals…


L'objectiu d'este espai és fer costat als agricultors i continuar fomentant l'agricultura en el municipi\ndimarts, 20 de juliol 2021 - 07:30h\nFomentar l'agricultura i recolzar als agricultors del municipi són els grans objectius de la regidoria d'Agricultura de l'Ajuntament de Bétera que està treballant en un pla de suport a este col·lectiu tan essencial en una població de gran arrelament agrícola com és Bétera.\n"Les nostres terres tenen un pes fonamental en l'economia local del nostre municipi, és un dels nostres compromisos amb els nostres veïns i veïnes dedicats al camp. Amb la creació d'esta oficina sumem una eina més per a secundar-los i ajudar-los", ha explicat l'Alcaldessa de Bétera i regidora d'Agricultura, Elia Verdevío.\nEls serveis d'atenció que ofereix este nou espai se centren en donar informació i assessorament en ajudes i subvencions de l'àmbit agrari i agroalimentari. Al seu torn, es donaran serveis de divulgació, informació i comunicació de temes d'interés relacionats amb l'agricultura i l'agroalimentació. Al seu torn, també oferirà assistència tècnica al Consistori referent a la creació d'ordenances municipals relacionades amb l'Agricultura i el medi rural a Bétera.\nLa posada en marxa d'esta oficina estratègica per a la reactivació agrària del terme municipal atendrà els agricultors tots els dimecres en horari de 09:00h a 13:00h. L'oficina estarà obert al públic, tal com ha indicat la regidora d'Agricultura, "a partir del dimecres 4 d'agost i serà un espai dedicat a la nostra agricultura, a posar en valor la nostra terra i a reactivar el sector agrícola".\nA més amb la intenció de generar un context adequat per a la dinamització de l'agricultura, l'oficina, situada en l'edifici de la Policia Local de Bétera, realitzarà xarrades divulgatives d'interés per als nostres agricultors.\nD'altra banda, baix la denominació "El Dia de Parlar del Camp", aquest espai també realitzarà diverses jornades i tallers de dinamització de l'agricultura per a la seua millora. La regidora d'Agricultura, ha indicat que "estos tallers tractaran temes d'actualitat i d'interés per al debat i el diàleg constructiu gràcies a la participació dels assistents".\nEntre els temes sobre els quals versaran estes jornades es treballen àmbits com el model d'explotació agrícola sostenible cap a la nova PAC o estructures agràries enfocades a millorar l'agricultura del municipi, entre altres temàtiques.\nLa primera acció d'este Pla de Suport se centra en una xarrada informativa sobre "El Cotonet de Sud-àfrica" que tindrà lloc dimecres que ve dia 28 a partir de les 18:30h a la Casa de la Cultura.\n"És fonamental que els nostres agricultors tinguen accés a la informació i siguen coneixedors de la situació per a entre tots donar la millor de les solucions al dia a dia dels nostres camps", ha manifestat Elia Verdevío.\n"La pobresa energètica, factor determinant en el deteriorament de la salut dels majors" "Les Falles fitxen per Amazón Prime i seran protagonistes de la pròxima sèrie"\nComunitat Valenciana ajuntament camp


Guest House Taz Nis Sèrbia - Ofertes d'hotels amb els MILLORS DESCOMPTES EN LÍNIA\nTrebinjska 87, Tutunovic Podrum, Nis, Sèrbia, 18000 - Veure al mapa\nSi el que està buscant és per un hotel ben situat a Nis, no busqui més enllà de Guest House Taz. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Guest House Taz, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix Wi-Fi gratuït en totes les habitacions, recepció 24 hores, aparcament de cotxes, transport hotel/aeroport, habitació familiar.\nL'ambient de Guest House Taz es reflexa en cada habitació. calefacció, servei de despertador, balcó/terrassa, ventilador, aparell de televisió LCD/pantalla de plasma són només algunes de les comoditats a la vostra disposició. L'hotel ofereix meravelloses instal.lacions d'oci com pistes de tennis, jardí que faran de la vostra estada una experiència inoblidable. Guest House Taz és una elecció inteligents per a viatgers a Nis, i ofereix una estada relaxant i sense molèsties.\nTots els tipus de viatgers (85) Parelles (11) Viatgers en solitari (8) Famílies amb infants petits (30) Famílies amb infants grans (10) Grups (26)


Plas Llwyd Llandudno Regne Unit - Ofertes d'hotels amb els MILLORS DESCOMPTES EN LÍNIA\n37 Lloyd Street, Llandudno Centre, Llandudno, Regne Unit, LL30 2YG - Excel·lent ubicació - Veure al mapa\nMés informació sobre Plas Llwyd\nTant si es tracta d'un viatge de plaer com si és de negocis, Plas Llwyd és una elecció d'allotjament magnífica quan visiten Llandudno. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per aquells de vosaltres que vulguin aventurar-se Museu de Llandudno, Home Front Experience, Centre Alice in Wonderland són només algunes de les atraccions disponibles per als visitants.\nAmb una oferta de serveis hotelers superior i ampla gama d'entreteniment, Plas Llwyd és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de jardí. Amb una localització ideal i amb comoditats imbatibles, Plas Llwyd no troba competidors en cap categoria.\nComentaris de Booking.com (524)Comentaris d'Agoda (2)


Comprar Ochoa Moscatel 2020. Vi dolç | enterwine.com\nVi Dolç Ochoa Moscatel 2020\nVi blanc dolç de Navarra elaborat amb Moscatell de Gra Menut sobremadurat.\nD'una vinya de Moscatell de Gra Menut situada a la Finca El Bosque neix Ochoa Moscatel, un vi dolç de Bodegas Ochoa amb DO Navarra. Aquest vinya està orientada al sud per afavorir la sobremaduració del raïm, que es deixa al cep fins que acumula la quantitat desitjada de sucre.\nLa verema nocturna es va fer a mà durant el mes de novembre, seleccionant el raïm al mateix cep per recollir-lo sencer i en molt bon estat, amb una lleugera pansificació. Els raïms va ser desrapats i premsats suaument per no afegir la tanicitat de la pell al most. La fermentació es va fer de forma molt lenta durant diverses setmanes, i es va tallar en fred. El vi va reposar en els dipòsits per tal de ser estabilitzat abans de ser embotellat.\nRecomanem gaudir Ochoa Moscatel 2020 a una temperatura una mica freda, però sense excedir-nos; altrament, no podrem apreciar l'elegant càrrega aromàtica d'aquest vi dolç de Navarra.\nEl vi dolç Ochoa Moscatel és de color groc daurat. Aquest vi dolç de verema tardana és net i brillant.\nElegant i suggerent, Ochoa Moscatel 2020 acompanyarà molt bé foie i formatges blaus. Deliciós.\nFresc i cítric, amb un puntet dolç molt elegant i controlat. Vi de postre que val la pena.\nOpinat per Pau Savall (publicat a 29 setembre de 2021)


Ara que ja estem sortint de la crisi econòmica que ens ha castigat els darrers anys, a Lleida comencem a veure una sèrie d’emprenedors i empreses que han sabut fer els deures durant aquest cicle. El retorn a l’activitat empresarial ha estat fruit d’una mutació, una renovació, o bé saber buscar quina és la millor opció d’entre moltes altres per continuar generant riquesa al territori que t’acull. En l’article d’avui parlaré dels quatre sectors empresarials per excel·lència i de quatre empreses que considero que han sabut fer el que tocava en el moment que tocava, per tal d’arribar a ser on són avui en dia.\nDel sector primari, el sector rei de l’economia lleidatana, parlaré d’una empresa làctia com El Pastoret de la Segarra. La família Pont de Sant Guim de Freixenet no ha parat d’innovar d’ençà que l’any 92 varen començar a produir mató amb l’excedent de la llet que feien les seves vaques. Així és com la segona generació de la família, el matrimoni format pel Xavier i la Teresa, han sabut innovar en trobar una completa gamma de productes làctics (sense deixar les receptes tradicionals i casolanes de casa) i que avui en dia es poden trobar en gairebé tots els supermercats i establiments hotelers del territori nacional. Tenint com a base la comarca de la Segarra, i des de l’obrador que tenen a Sant Guim, han creat una sòlida base que els permetrà continuar creixent durant els pròxims anys, on el menjar saludable i els productes de proximitat cada cop van guanyant més adeptes.\nPel que fa al sector secundari, l’industrial, energètic o el de construcció, citaria com a exemple (al meu entendre) l’empresa Payper. Aquesta històrica empresa, que és un referent del sector del pesatge i ensacat industrial de sòlids, abandonarà els anys vinents la ciutat de Lleida per traslladar-se al polígon Vinyes del Mig de Bell-lloc. D’ençà del seu inici el 1973, que aquesta empresa ha sabut lidiar amb bona nota totes les crisis econòmiques que han sorgit al nostre país. La propietat continua sent local i ha vist com altres grans empreses lleidatanes d’aquest sector han desaparegut, o bé han estat comprades per multinacionals o bé no han sabut fer un relleu generacional com calia i s’han estancat.\nDel sector dels serveis, el terciari, i sense abandonar la vila de Bell-lloc i el mateix polígon, citaré que partint del moviment de la revolució de la cuina healty o vegetariana, en Jordi Barri, segona generació de la família que va obrir el restaurant Paradís a Lleida ciutat el 1979, ha renovat el concepte familiar empresarial i ha gestat un projecte que està causant una autèntica revolució al món gastronòmic barceloní. Al polígon Vinyes del Mig ha invertit 7 milions d’euros creant un obrador que donarà servei als actuals 6 restaurants i als propers que vindran (Madrid i algunes capitals europees estan en el punt de mira).\nI en darrer lloc, tenim el quaternari, on els esforços per part de l’Administració local i provincial per crear noves empreses d’investigació, d’informàtica, innovació... on requereixin serveis altament intel·lectuals, ha donat lloc a una sèrie d’empreses provinents dels vivers de la Caparrella i Gardeny i que estan –molt lentament– situant-se en un mercat amb molt de futur. Ara bé, pel que fa a volum, presència, inversió i implicació amb el territori, citaria el cas d’ICG i l’Andreu Pi. Des de Torrefarrera aquest empresari ha creat un hòlding empresarial vinculat al sector informàtic on hi destaquen el software de gestió amb TPV (Terminal Punt de Venda) i els sistemes de cobraments segurs amb metàl·lic (CashDro). No cal obviar que aquesta empresa, a més a més de donar feina i riquesa, també està present a Lleida col·laborant amb entitats esportives, socials o solidàries.\nVist des de dalt, aquests quatre exemples són alguns dels molts que també hi conviuen al nostre territori. En aquest mateix espai algunes vegades he citat Rodi, Tagliatella, Piemontesa, Grup Nayox, Vall Companys, Argal, BonÀrea, Tutti-Frutti... i així seria fins a un bon grapat de projectes empresarials que sovint a Lleida no en som prou conscients del que tenim. De la mateixa manera que el teixit empresarial és el motor de l’economia del nostre territori, caldria que sovint els empresaris ens impliquéssim molt més en el teixit social de casa nostra ja que el benestar dels nostres treballadors i el seu territori no sols és responsabilitat pública, sinó també de nosaltres mateixos.


Sergio Dalma s’afegeix al cartell del 59è Festival de la Porta Ferrada – Ràdio Sant Feliu 107.0 FM\nSergio Dalma s’afegeix al cartell del 59è Festival de la Porta Ferrada\nBy Paul Marca|2021-03-11T16:26:12+02:0011 de març de 2021|Sense categoria|0 Comentaris\nL’històric cantautor sabadellenc Josep Capdevila, més conegut pel seu nom artístic Sergio Dalma, s’ha incorporat al cartell de la 59a edició del Festival de la Porta Ferrada. El músic aterrarà al Guíxols Arena el divendres, 6 d’agost de 2021, amb un concert que forma part de la gira Sergio Dalma, 30… y tanto, el ‘tour’ internacional que l’artista està preparant per a celebrar que porta més de 30 anys d’escenari en escenari.\nDe fet, el nom de la gira és el mateix que el del seu últim disc d’estudi del músic. Es tracta d’un recopilatori de les cançons de més pes que han acompanyat Dalma al llarg de tota la seva carrera artística, clàssics versionats i remasteritzats com ara Bailar pegados, A buena hora o Galilea.\nLa setmana passada l’organització del festival va anunciar que cada setmana desvetllaria el nom d’un nou artista. També van comunicar que estan treballant per a ampliar l’aforament a la zona de concerts del Guíxols Arena, que enguany tornarà a ser l’epicentre de la 59a edició del Festival de la Porta Ferrada.\nLes entrades per a l’actuació del 6 d’agost de Sergio Dalma ja estan a la venda. Podeu fer-vos amb la vostra accedint a la plataforma de venda d’entrades del festival.


Les Corts va homenatjar la gent gran durant més de 40 anys | betevé\nLes Corts va homenatjar la gent gran durant més de 40 anys\nredacció web | dimecres, 11 de maig del 2016, a les 18.41\nEl 1955 es va celebrar per primera vegada l'Homenatge a la Vellesa a les Corts. Des de llavors, i durant més de 40 anys, un cop l'any la gent gran del barri es convertia en protagonista d'aquesta celebració. Però a més de la festa, els homenatjats també rebien un donatiu econòmic, ja que en aquell moment les persones jubilades no tenien pensió. SANTIAGO MACH, expresident del Patronat de l'Homenatge a la Vellesa de les Corts “Es pogués ajudar una mica, encara que fos un sol donatiu, a la família i a més es trenqués aquest sentit de càrrega que era la persona gran per la família.” La festa començava al matí amb una missa a la parròquia de Santa Maria del Remei. Cada un dels homenatjats hi assistia acompanyat d'una padrina, que vestia una mantellina blanca. En acabar l'ofici, sortien a la plaça, on també hi havia les autoritats, i se'ls oferia un ram de flors. SANTIAGO MACH, expresident del Patronat de l'Homenatge a la Vellesa de les Corts “Les nenes, de les escoles que venien també, les teníem formades al costat del campanar, en fila, els donàvem el ram de flors i en el moment precís els fèiem entrar a la plaça. A cada homenatjada se li donava un ram de flors, i, si no recordo mal, indistintament si era home o dona.” Un cop a la plaça, s'hi feia un espectacle que variava cada any. En alguna edició havia comptat amb la participació d'alumnes de les escoles del barri o altres entitats culturals, com l'Espiga de les Corts. En acabar, desfilaven en comitiva fins al cinema Alborada, al carrer de Galileu, on es feien parlaments i, de vegades, algun altre espectacle.\nLes persones homenatjades havien de ser més grans de 70 anys o de 75 anys, segons el període, viure a la zona de les Corts, estar jubilades i registrar-se a l’oficina de la Caixa de Pensions del barri. A més de la festa, els avis també rebien un donatiu econòmic, ja que en aquell moment les persones jubilades no tenien pensió. Santiago Mach, que va ser el president del Patronat de l’Homenatge a la Vellesa de les Corts, explica que era una manera de trencar amb la idea de “càrrega” que moltes vegades representaven les persones grans per a les famílies.\nLa festa començava al matí amb una missa a la parròquia de Santa Maria del Remei. Cada un dels homenatjats hi assistia acompanyat d’una padrina, que vestia una mantellina blanca. En acabar l’ofici, sortien a la plaça, on també hi havia les autoritats, i se’ls oferia un ram de flors.\nUn cop a la plaça, s’hi feia un espectacle que variava cada any. En alguna edició havia comptat amb la participació d’alumnes de les escoles del barri o altres entitats culturals, com l’Espiga de les Corts. En acabar, desfilaven en comitiva fins al cinema Alborada, al carrer de Galileu, on es feien parlaments i, de vegades, algun altre espectacle.\nPer poder finançar la festa i els donatius, al llarg de l’any es feien diverses iniciatives, com per exemple fer participacions per a la loteria de Nadal o recollir donatius entre els aficionats del Barça els dies de partit.\nAGRAÏMENTS: Arxiu Municipal del districte de les Corts, Patronat de la Vellesa de les Corts\n— Arxiu 73 — gent gran\nÀrtic: Entrevista amb Gabino Diego


Modalitat no presencial: Es realitzarà un examen teòric (suma del parcial i el final) que equivaldrà al 50% de la nota i un pràctic amb valor del 50% de la nota. L'examen teòric serà tipus test (entre 20 i 60 preguntes amb fins a quatre respostes a seleccionar una, podent ser diferents al model d'examen de modalitat contínua) . Podran afegir-se també una o dos preguntes de desenrotllament a fi de complementar contingut omés en la modalitat presencial a l'assumir-se que van ser adequadament assimilades per este sistema. L'examen pràctic consistirà en un o més exercicis d'anàlisi, crítica, creació o redacció en qualsevol dels suports empleats en la comunicació. La part pràctica té un valor del 50% de l'assignatura, només serà corregida si la part teòrica està aprovada i farà falta tindre ambdós part aprovades per a fer mitja. No es guarden part aprovades en la modalitat no presencial.


Junqueras afirma que Espanya té molts números per no poder fer front al deute i entrar en fallida - Cat Diàleg - Diari Digital català\nEconomiaPolíticaZPortada DerechaZResto 22 January, 2016 CatDialeg.cat 0\nInici » Historic » Junqueras afirma que Espanya té molts números per no poder fer front al deute i entrar en fallida\nL’entrevista que Oriol Junqueras, nou vicepresident del govern i conseller d’Economia i Ocupació, va oferir ahir a TV3, va deixar algunes dades certament preocupants. En referència a la difícil situació econòmica en què està immers actualment l’Estat espanyol, Junqueras es va envalentir a afirmar que amb la fallida d’Espanya, Catalunya tindrà més possibilitats d’arribar a la independència.\nEl motiu? La Unió Europea veuria de manera positiva que Catalunya pogués pagar la seva part del deute com a estat independent i tenir només pendent la resta del deute espanyol. I per tant, el conseller dóna per suposat que l’Estat no podria retornar aquest deute, amb o sense Catalunya.\nAquesta premissa és errònia, ja que l’Estat espanyol continua tenint el 80% del pes total del deute, i la UE no es podrà permetre el risc que el país caigui, i per tant, preferirà veure els dos territoris units per arribar a l’objectiu. Des d’un punt de vista econòmic, seria més fàcil que Extremadura s’independitzés, abans que no pas Catalunya.\nL’argument, a més, té múltiples implicacions. Per començar, que un conseller d’economia digui que Espanya té molts números de caure en fallida crea una situació alarmista innecessària. L’argument utilitzat és que “Espanya és un dels països que més vegades ha fet fallida”, però no és realista aplicar-ho a l’actualitat, encara que ho hagi presentat com que té un “gran risc”, i no pas que sigui segur.\nD’altra banda, la idea que Catalunya independent sí que seria un estat fiable també és una premissa errònia. Espanya actualment deu a la Unió Europea el 100% del seu PIB, i encara que sigui molt, no és tan preocupant com el deute italià, molt més elevat, o el deute que té el Japó del seu PIB, del 240%. El deute depèn de les capacitats econòmiques de cada estat. I quines serien les capacitats de Catalunya? La República catalana hauria d’assumir un deute de 228 mil milions d’euros, i si tenim en compte que el PIB català actual es troba al voltant dels 200 mil milions, estaríem parlant que aquest futur deute català suposaria més del 100% del PIB, és a dir, encara més que l’espanyol.\nAixí doncs, l’afirmació de Junqueras és negativa per diversos motius, tant per l’economia espanyola, perquè crea alarmisme, i perquè no és real, ja que si Espanya cau, Catalunya aniria al darrere.\ncatdialeg1747 deute Catalunya1 deute espanyol1 Oriol Junqueras27 TV347


PIMEC alerta d'un proper increment de l'electricitat - Terrassa Informa!\nInici » Notícies » Política i Economia » Economia » PIMEC alerta d’un proper increment de l’electricitat\n26 Agost 2019 a 15:00\nPer la pujada del preu de la tona de CO2 en un curt termini\nPIMEC alerta que el preu del CO2 podria passar en un curt termini de temps dels 29 als 40 euros per tona, quelcom que incrementarà el preu de l’electricitat. De fet, i segons algunes estimacions, quan el valor de la tona de CO2 es mogui entre els 25 i 30€, el valor mitjà de l’electricitat estarà sobre els 60€/MWh. En aquest sentit, el membre de la Junta Directiva i president de la Comissió d’Energia de la patronal, Joan Vila, ha reclamat que es torni al consumidor part de l’augment del cost elèctric a causa del CO2.\nCal recordar que des de l’Observatori de la PIMEC, en un recent estudi denuncia que els preus d’electricitat que paguen les pimes i els autònoms a Catalunya són un 36% més alts que a la resta d’Europa.\nEn un altre ordre de coses, el fet d’augmentar el preu de la tona de CO2 tindrà un doble efecte addicional; primer, sobre el comerç de drets d’emissió i segon, en relació a cremar gas enlloc de carbó. En concret, s’haurà de veure el comportament dels inversionistes especuladors que veuen en els drets d’emissió de CO2 un instrument financer i, d’altra banda, si es cremarà més gas, ja que aquest genera una major rendibilitat en contaminar menys que el carbó.\nJoan Vila ha recordat també que calen més actuacions per evitar que el preu de l’electricitat perjudiqui excessivament l’economia i, davant els efectes que suposarà a les micro, petites i mitjanes empreses i als negocis del col·lectiu autònom, ha defensat la supressió de l’impost de generació del 7%.\n#electricitat #impost generació #PIMEC #tona CO2


L'Ajuntament substituirà la coberta de la piscina municipal - EsDiari.com\nL’Ajuntament substituirà la coberta de la piscina municipal\nAquest matí, el regidor d’Esports, Carlos Montes, ha explicat en una roda de premsa realitzada al Poliesportiu Municipal de Maó el projecte de reforma de la coberta de l’edifici de la piscina municipal. Les obres comportaran la substitució total de la coberta, i es preveu que comencin durant el mes d’agost i tinguin una duració aproximada de tres mesos. L’anunci de la licitació de la contractació de les obres va sortir publicat al BOIB el dissabte passat, i el valor estimat del contracte és de gairebé 165.000 euros (sense IVA).\nMontes ha explicat que aquesta intervenció és una qüestió de salubritat i de seguretat, ja que la coberta actual de la piscina es troba molt deteriorada i el fals sostre està ple d’excrements de colom, fet que el mes d’octubre passat ja va provocar la caiguda d’una planxa, que sortosament es va desprendre de matinada.\nEl regidor ha demanat disculpes als usuaris pels inconvenients ocasionats durant aquests mesos, i ha\nremarcat que «es tracta d’una intervenció prioritària per garantir la seguretat de tothom«. Montes també ha assenyalat que «l’Ajuntament no es vol limitar només a fer un manteniment bàsic, ja que un servei públic ha de garantir les inversions que assegurin un estat òptim de les instal·lacions«, i ha explicat que l’actual coberta és de fibrociment, un material cancerigen, i es substituirà per panells tipus sandwich.\nDurant el període de duració de les obres, els usuaris del poliesportiu no podran accedir a la piscina, ja que aquesta es buidarà i s’hi instal·larà una bastida a l’interior.\nActivitats de les Escoles Esportives d’Estiu\nPel que fa a les activitats de les Escoles Esportives d’Estiu que organitza el Servei Municipal d’Esports, es buscaran alternatives com la instal·lació de piscines desmuntables que s’ubicaran a la pista d’atletisme o es realitzaran excursions a la platja.\nMontes ha recordat que en el moment de la inscripció ja es va informar les famílies que en el cas que es duguessin a terme les obres durant l’estiu l’Ajuntament cercaria activitats alternatives.


La missió Gaia descobreix la seva primera supernova | biolulianews\n21 Octubre, 2014 · by Pep Rios\t· in CIÈNCIA.\t·\nEl satèl · lit Gaia, llançat amb èxit el 19 de desembre de 2013, ha descobert la seva primera supernova a partir de les observacions efectuades sobre un cos celeste el passat 30 d’agost. Les observacions espectrofotomètriques d’aquest satèl · lit i el seguiment que s’ha fet des d’observatoris terrestres han confirmat que es tracta de l’explosió d’una supernova del tipus Ia a 500 milions d’anys llum de distància.\nL’observació d’un augment sobtat de la lluminositat d’aquest cos celeste-en un factor 6- respecte a l’observació feta un mes abans va activar el sistema d’alertes: «Pensem que es tractava d’una supernova però ens calia tenir més pistes per confirmar aquesta troballa », explica Łukasz Wyrzykowski, expert de l’Observatori Astronòmic de la Universitat de Varsòvia (Polònia).\nPer confirmar la naturalesa de la supernova, els astrònoms van complementar les dades del satèl · lit Gaia amb altres observacions basades en els telescopis Isaac Newton (INT) i Liverpool l’Observatori del Roque dels Nois, a Las Palmas de Gran Canària (Espanya). Segons Nadejda Blagorodnova, de l’Institut d’Astronomia de Cambridge, «en l’espectre d’aquesta font vam poder identificar la presència de ferro i altres elements que es troben en les supernoves».\n«Aquesta és la primera supernova del que esperem que sigui una sèrie de grans descobriments de la missió Gaia», destaca Timo Prusti, investigador d’aquest projecte emblemàtic que ha situat Europa al capdavant de la investigació en astrometria.\nLa missió espacial Gaia contribuirà a conèixer la història de la Via Làctia, des dels orígens fins a l’estat actual, mitjançant la mesura de les posicions, distàncies i moviments de mil milions d’estrelles i l’estudi de les seves propietats físiques, com l’edat i la composició química. En aquesta missió participa un equip de científics i enginyers de la Universitat de Barcelona, que són membres de l’Institut de Ciències del Cosmos de la UB (ICCUB) i de l’Institut d’Estudis Espacials de Catalunya (IEEC). (Font: U. Barcelona)\n← Descobert el primer dinosauri semi aquàtic\nPrimer mapa del cometa al qual ha arribat la nau Rosetta →


Blefaroespasme ocular | Centre d'oftalmologia Barraquer\nEl blefaroespasme és el tancament involuntari de les parpelles. Succeeix a causa de contraccions involuntàries del múscul orbicular (el múscul encarregat de tancar les parpelles). És una de les distonies (moviments anormals) més freqüents que afecten el cap i el coll. El blefaroespasme essencial o primari és bilateral i pot anar acompanyat de moviments involuntaris de coll, cap o boca, que només desapareixen mentre el pacient dorm. Acostuma a ser un procés que avança gradualment i que va augmentant d'intensitat i freqüència a poc a poc.\nEls símptomes principals del blefaroespasme són un parpelleig incontrolable al començament, el tancament involuntari dels ulls i fins i tot la disminució de visió en casos greus per la incapacitat d'obrir els ulls, sensibilitat a la llum (fotofòbia) i sequedat ocular. Els símptomes comencen presentant-se de tant en tant, però la patologia avança gradualment tant en freqüència com en intensitat. Els pacients poden experimentar dificultats a l'hora de fer activitats quotidianes, ja que els símptomes apareixen sobtadament en qualsevol moment.\nEl blefaroespasme pot ser causat per alteracions en el sistema nerviós central, per manca de lubricació de la superfície ocular —fet que augmenta la freqüència de parpelleig per mirar de repartir la llàgrima—, pels efectes secundaris a alguns medicaments i també es pot donar en pacients amb espasme hemifacial.\nL'espasme palpebral menor o tic es presenta com un tremolor a la parpella o com una vibració i s'acostuma a relacionar amb l'estrès, la manca de son o un consum elevat de cafeïna. Habitualment no requereix tractament i se sol resoldre espontàniament.\nEl blefaroespasme benigne essencial és una alteració que normalment afecta tots dos ulls i que provoca el tancament involuntari, intens i crònic dels ulls. La intensitat i freqüència acostumen a augmentar amb el pas del temps si no es tracta, i pot arribar a ser invalidant.\nL'espasme hemifacial, en què estan afectats els músculs d'un costat de la cara, cosa que provoca moviments involuntaris irregulars i progressius que també poden afectar el múscul orbicular, els músculs del voltant de la boca i el múscul frontal, entre d'altres. Pot ser causat per la compressió del nervi facial per alguna artèria o ser conseqüència d'algun traumatisme.\nEl blefaroespasme no es pot prevenir, però és important detectar-lo aviat. Molt sovint, el blefaroespasme s'associa a un problema ocular quan, en realitat, es tracta d'un problema neurològic.\nEl tractament consisteix en protecció ocular amb ulleres amb filtres específics, gotes lubricants i aplicació de toxina botulínica (substància que s'injecta en els músculs afectats per relaxar-los temporalment i evitar que es contreguin). L'efecte de les injeccions és temporal i típicament dura alguns mesos, per la qual cosa cal repetir el tractament per mantenir-ne l'efecte. Tot i que l'eficàcia és molt alta, en els casos més agressius es pot recórrer a una cirurgia en la qual s'extreu una part del múscul orbicular i musculatura depressora, evitant així que continuï aclucant-se involuntàriament. Després de la cirurgia, de vegades cal fer un altre cop infiltracions de toxina botulínica.\nFa alguns dies que m'ha sortit un tic a la parpella, coincidit amb estrès laboral. M'haig de preocupar?\nNo, aquesta mena d'espasmes acostumen a estar relacionats amb l'estrès, s'anomenen espasme palpebral menor i no requereixen tractament. Desapareixen espontàniament al cap d'alguns dies o setmanes sense necessitar cap exploració oftalmològica addicional.\nTinc blefaroespasme essencial i m'acaben de punxar toxina botulímica. Quant de temps em durarà l'efecte?\nEl temps de l'efecte de la toxina botulímica és molt variable entre pacients, també en un mateix pacient segons el moment en què es faci la injecció.


Dos grans aiguamolls construïts per Acuamed depuren aigües del Delta | Diari de Tarragona\nDos grans aiguamolls construïts per Acuamed depuren aigües del Delta\nEls anomenats filtres verds, un al terme de Deltebre i l\_'altre al d\_'Amposta, formen part del Pla Integral de Protecció del Delta\n18/03/2015 17:08 | Actualizado a 23/05/2017 11:03\nVisita als aiguamolls de l\_'Illa de Mar, al terme de Deltebre. Foto: Joan Revillas\nEl delta de l’Ebre ja disposa dels anomenats filtres verds, dos grans aiguamolls de decantació construïts amb l’objectiu de millorar la qualitat de l’aigua que prové dels arrossars i va a les llacunes i les badies.\nLa societat estatal Acuamed, encarregada d’aquest projecte que forma part del Pla Integral de Protecció del Delta de l’Ebre, ha obert els dos espais al públic amb motiu del Dia Mundial de l’Aigua.\nEs tracta de dos grans aiguamolls de depuració, segons Acuamed els més grans d’Europa d’aquestes característiques, creats artificialment allà on abans hi havia arrossars; un situat al marge dret de 93 hectàrees a la zona de l’Embut, i un altre de 49 hectàrees a la zona de l’Illa de Mar, al marge esquerre.\nEl cost del projecte va ser de 14,6 milions d’euros i tot i estar acabat des de l’any 2012, no s’ha posat en marxa fins ara per diversos problemes i modificacions. Una de les qüestions pendents és com i qui assumeix de forma definitiva el cost de gestió (amb una despesa elèctrica important pel bombeig de l’aigua).\nEls aiguamolls de depuració suposen l’aplicació de sistemes que utilitzen el sòl, la vegetació aquàtica i els microorganismes associats als mateixos per eliminar els contaminants de l’aigua.\nAquests sistemes de tractament es denominen «tous» per utilitzar processos naturals i ambientalment sostenibles. Tot i que no tenen tanta eficàcia com els tractaments tradicionals de depuració d’aigua, el seu avantatge és que permeten la creació d’espais de gran valor ecològic, restaurant zones de gran potencial per a l’establiment de fauna, destaca Acuamed.\nAixí, amb aquests dos aiguamolls s’aconsegueix millorar sensiblement la qualitat de les aigües que s’aboquen a les llacunes i badies del Delta. Es tracta d’aigües procedents del riu i que són utilitzades en el cultiu extensiu de l’arròs, procés durant el qual incorporen un conjunt d’elements contaminants (matèria en suspensió, plaguicides, ...), que afecten els ecosistemes naturals existents.\nL’aiguamoll de l’Illa de Mar, al terme de Deltebre, tracta l’aigua circulant pel desguàs de l’Illa de Mar, abans del seu abocament final a la badia del Fangar.\nAl marge dret del Delta hi ha l’altre aiguamoll, l’Embut (terme municipal d’Amposta), destinat a millorar l’aigua circulant pels desguassos de l’Alda i Gossos, abans que arribi a la llacuna de l’Encanyissada primer i finalment a la badia dels Alfacs.\nA més d’ajudar a depurar les aigües, aquests espais suposen també un complement important de les zones naturals del delta de l’Ebre. «Són arrossars transformats en ambients molt similars a les llacunes i acullen poblacions similars. Nidifiquen espècies com l’agró blanc, les fotges o els ànecs», comenta el director del Parc Natural del Delta, Francesc Vidal.\nAl costat dels aiguamolls, el projecte ha comportat també l’adequació de camins per a bicicletes i miradors, acompanyats de panells informatius sobre l’entorn.\nL’alcalde de Deltebre, José Emilio Bertmomeu, va celebrar ahir l’obertura al públic d’aquests espais però va lamentar que en la seva concepció i execució no s’hagués tingut en compte les aportacions del territori.


Ximo Puig afirma que s’ha aconseguit fer un ‘pas important’ davant la Comissió Europea per a aconseguir que s’aplique el tractament en fred als cítrics importats des de Sud-àfrica – RiberaTV\nXimo Puig afirma que s’ha aconseguit fer un ‘pas important’ davant la Comissió Europea per a aconseguir que s’aplique el tractament en fred als cítrics importats des de Sud-àfrica\nL’Ajuntament de Massanassa ha posat en marxa el servei de suport a gestions en línia Aula Mentor. Una iniciativa que pretén facilitar la relació amb les administracions de les persones que presenten dificultats per a realitzar gestions en línia.\nD’esta manera, l’aula d’informàtica de l’Escola d’Adults, situada en la Alqueria de Sòria, estarà atesa per una persona especialitzada en informàtica per a l’administració de l’Aula Mentor i el suport en la realització de tràmits electrònics, certificats i altres usos d’ordinadors públics per a les persones que ho necessiten.\nL’alcalde de Massanassa, Paco Comes, ha explicat que es tracta d’un projecte que tractarà de lluitar contra la bretxa digital, ja que moltes persones necessiten ajuda per a poder realitzar tràmits electrònics, i encara més a partir de la pandèmia.\nEl primer edil ha afegit que no volen deixar a ningú arrere, i per això estan propiciant les ajudes necessàries perquè tots i totes tinguen les mateixes oportunitats i els serveis que necessita, en este cas concret, una ajuda en temes informàtics en tràmits administratius.\nL’horari de l’aula serà els dilluns de 16.00 a 20.30 hores, els dimecres de 09.30 a 14.00 i de 16.00 a 20.30 hores, i els dijous de 09.30 a 14.00 hores.\nA més, una vegada que s’active la plataforma d’Aula Mentor, les persones usuàries del servei podran accedir a una àmplia gamma de cursos en modalitat en línia, fruit del projecte en el qual es col·labora amb el Ministeri d’Educació.\nXimo Puig afirma que s’ha aconseguit fer un ‘pas important’ davant la Comissió Europea per a aconseguir que s’aplique el tractament en fred als cítrics importats des de Sud-àfrica added by Grup Televisió on 24 novembre, 2021


Casa d'Oficis "Sant Feliu, Ciutat Digital": Ponència externa: Participació i TIC\nPonència externa: Participació i TIC\nDilluns la Marta López va fer una ponència per parlar-nos de les TIC i la participació de la ciutadania.\nMarta López Paez és llicenciada en Ciències Polítiques i de l’Administració, postgraduada en Participació Ciutadana i Desenvolupament Sostenible per la UAB. Actualment és tècnica del programa de foment de la participació juvenil de l’Agència Catalana de Joventut. També realitza formació adreçada a professionals dels ens locals i membres d’entitats en matèria de participació i tècniques participatives.\nEns ha estat parlant de com han anat cambiant els mètodes de fer publicitat, que bàsicament el canvi és Internet. Amb un clar exemple de la comparació de les campanyes electorals del Nixon i el Kennedy en un debat televisiu als anys seixanta i la de l'any passat del Barack Obama en un video que hi surten famosos americans cantant el "yes we can" i que ho van pujar al Youtube. Clarament les xarxes socials han facilitat als polítics la capacitat de publicitar-se amb més credibilitat.\nSóc Laura Yanez, dinamitzadora digital. La meva opinió sobre la ponència es que m'ha semblat molt interessant el tema de Decidir, Consultar i Informar, tres maneres sobre com es pot participar en Internet.\nInternet està molt bé per difondre una notícia o donar a entendre qualsevol missatge que vols fer arribar a la gent sense parlar personalment, tans sols utilitzant xarxes socials o d'altres mitjans.\nPer la meva part, m'ha fet entendre que avui dia és una manera més fàcil d'arribar a qualsevol notícia i que fins i tot els polítics ho utilitzen per a fer arribar el missatge als seus electors.\nSóc Layla Bentohami, dinamitzadora digital. La ponència que ens ha donat la Marta López m'ha semblat interessant perquè ens ha aportat idees bones sobre l'avanç de les tecnologies. Hem treballat la participació i ens ha mostrat una piràmide que es divideix en tres nivells: decidir, consultar i informar, tres formes que utilitzem normalment en gairebé tots els temes que veiem diàriament. Finalment, la Marta ha enganxat a la paret diferents articles sobre els motius dels quals utilitzem Internet, on cadascun de nosaltres havia d'escollir un article i explicar el motiu pel qual ho hem decidit.\nPublicat per Alumne Casa d'Oficis a 17:27\nMarta López ha dit...\nGràcies noies i nois, va ser un plaer compartir la tarda de dilluns amb vosaltres.\nRecordeu sempre que, més enllà del canal que fem servir(podem fer servir les TIC o senyals de fum), el que realment és important és que les experiències de participació tinguin una veritable capacitat d'incidència en les decisions que es prenen, no només ens han de servir per estar informats i ben comunicats.\n12 d’abril de 2011, a les 16:28


Dilluns, 23 Octubre 2017 12:34\nNo us podeu imaginar la de coses que sortien d’allà dins: mòbils (particular i de feina), auriculars per escoltar música, llibre per llegir al tren, moneder( plens de papers, tiquets de compra, mils de targetes vàries, monedes, fotos,…), ampolles d’aigua, paquets de mocadors, mini-necesser, bolis, llibretetes per notes, bossa de roba per comprar, objectes varis dels meus fills, alguna cosa per menjar, xiclets, caramels de menta,….la llista era llarguíssima i el pes era proporcional a la seva llargada.\nEl buidava però al cap d’un temps, el tornava a dur massa ple.\nAl final, cansada de que periòdicament hagués de fer neteja i cansada del mal d’esquena, vaig pensar que necessitava un sistema per evitar acumular sistemàticament coses al bolso.\nRecordant un documental que vaig veure d’en Killian Jornet, en que deia que quan sortia a la muntanya revisava molt el que posava a la motxilla perquè poder reduir qualsevol pes extra per ell era molt important, vaig pensar que el que necessitava era tenir clar què hi duia en cada moment.\nÉs per això que em vaig idear un sistema: vaig deixar una caixa al menjador i cada dia, quan arribava a casa, treia tot el que duia al bolso i ho posava a la caixa. L’endemà al matí posava al bolso el que creia que necessitaria i llestos.\nPot semblar una tonteria però d’aquesta manera vaig aconseguir no anar tant carregada ja que evitava dur coses que no havia d’utilitzar en aquell moment. Per exemple: si aquell dia anava a treballar amb cotxe, ja no agafava el llibre per llegir al tren ni els auriculars per escoltar música. Si no havia d’estar amb els nens, no agafava el mini-necesser amb les tirites, pomades per cops, crema per les picades de mosquit, etc.\nTambé vaig evitar oblidar-hi coses dins. Una vegada vaig carregar durant un parell de dies una ampolla de xampú. Quan vaig arribar a casa em vaig oblidar de que l’havia comprat i va estar dins del bolso dos dies. Com que era un bolso gran, va quedar a sota i ni la veia!\nI al final, al cap d’un temps de fer-ho així, em vaig adonar que sempre agafava les mateixes coses: mòbil, moneder, targeter, bossa de la compra de roba, mocadors de paper i llibreta per notes.\nAmb el meu afany de reduir encara més, vaig dividir les targetes en dos targeters: un per les imprescindibles (DNI, targeta de crèdit, carnet de conduir i CATSalut) i l’altre per les targetes d’ús esporàdic (targeta client de vàries botigues, carnets de la biblioteca dels meus fills, targeta de mútua mèdica,...) que només agafo quan les necessito. També vaig tornar al costum d’utilitzar mocadors de roba, deixant els múltiples paquets de mocadors de paper començats que duia a la caixa. I finalment em vaig instal·lar una aplicació per prendre notes i em vaig oblidar de la llibreta.\nEl resultat és que ara vaig amb un bolso molt petit. Porto el que necessito i no he tingut més dolor a l’espatlla.\nProveu-ho!!! Us ho aconsello!!


Balanç de resposta fins al moment: com incorporar l'aprenentatge? - Institut Cerdà\nBalanç de resposta fins al moment: com incorporar l’aprenentatge?\nEn aquesta monografia volem abordar la incorporació de l’experiència a través de les lliçons apreses fins a aquest punt des de la crisi. És evident que això no és, molt menys, una crisi tancada, però estem en una fase de desacceleració, el resultat és encara desconegut.\nhttps://www.icerda.org/wp-content/uploads/2020/05/Incorporar-aprendiz.jpg 220 648 Institut Cerdà https://www.icerda.org/wp-content/uploads/2021/10/logo_icerda_header-300x138-1.png Institut Cerdà2020-05-06 15:15:222020-05-07 09:02:54Balanç de resposta fins al moment: com incorporar l’aprenentatge?\nUn pas més cap a l’economia circular comunitària Nº15 Butlletí de vigilància del COVID-19


Des de l'esclat del 15M i les grans mobilitzacions de 2011-2015 que el van seguir, el govern del PP va respondre amb la porra, les botes i els gasos lacrimògens de la policia. Per tal de legitimar aquest increment de la repressió i donar-li validesa jurídica, el Govern de Rajoy va aprovar la Llei Mordassa i tota una bateria de mesures que han donat base legal a una repressió sense precedents contra els activistes i les organitzacions de l'esquerra que lluita.\nPerò la situació ha fet un salt qualitatiu amb la crisi política i social a Catalunya. El moviment popular a favor del dret a decidir i per la república catalana no només va ser reprimit brutalment per la policia i la Guàrdia Civil l'1 d'octubre. A partir d'aquesta data, el govern de Rajoy, Ciutadans i el PSOE, flanquejats per l'aparell judicial, han posat en qüestió l'existència d'una "democràcia formal" a l'Estat espanyol. Causes als tribunals per les quals són empresonats dirigents independentistes als quals s'acusa de delictes de "rebel·lió" i "sedició"; aplicació de l'article 155 de la Constitució per suprimir temporalment l'autonomia de Catalunya; una campanya de por sense precedents, encoratjada per la fuga d'empreses i basada en mentides i manipulacions abocades a tota hora pels mitjans de comunicació capitalistes, i projectes de lleis per controlar la informació i poder empresonar qualsevol sota el suposat "delicte d'odi ", demostra que el règim del 78 fa pudor a franquisme.\n2017, un any nefast per als drets democràtics\nPer a la Plataforma en Defensa de la Llibertat d'Informació (PDLI), 2017 ha estat un any molt dur per als drets democràtics. Les dades que publiquen a la seva web són reveladores:\n1. Segons l'informe 'Actuacions en matèria de protecció de la seguretat ciutadana 2016' que el Ministeri de l'Interior va publicar al maig, des de l'entrada en vigor de la Llei Mordassa s'han imposat un total de 285.919 multes, amb una quantia total de 131.470.206 euros. D'entre elles, les sancions per "faltes de respecte i consideració" a membres de les Forces i Cossos de Seguretat van arribar a triplicar-se el 2016: 19.497 amb un cost de 3.006.761 euros.\n2. Les denúncies i judicis contra periodistes, tuiters, poetes, cantants ... s'han disparat. Al novembre la revista El Jueves va resultar imputada després de la denúncia de sindicats policials. Al març, Público informava de les amenaces de la 'brigada política' de la policia arran de les seves investigacions sobre el funcionament de les "clavegueres" de l'Estat. Va entrar a la presó el primer tuiter per opinar en xarxes socials, Alfredo Remírez,; també van ser condemnats a penes de presó la tuitera Cassandra i el líder de Def con Dos, César Strawberry. El raper Valtonyc va ser sentenciat a tres anys i mig al febrer, mentre als 12 integrants del col·lectiu de hiphop, La Insurgencia, van anar-hi a 2 anys i 1 dia.\n3. Al març, l'Audiència Nacional va batre un rècord de judicis en cadena per suposats delictes de "enaltiment del terrorisme" en xarxes socials. Aquest tipus de judicis, curiosament, s'han multiplicat per cinc després del cessament de l'activitat armada d'ETA el 2011.\nEl 'delicte d'odi' i el control de la informació. La dreta, com a la dictadura.\nAl govern i a la burgesia tot això li sembla poc, i ara pretenen controlar al seu gust la informació que es divulga a través d'Internet i ampliar la vigilància a la xarxa per perseguir opinions i amagar notícies que posin més al descobert la corrupció del sistema i dels partits que el sustenten.\nEn aquesta direcció va la proposició no de llei presentada pel PP al Congrés el passat 19 de desembre. En el seu cinisme, els campions de la mentida informativa, l'ocultació i la tergiversació, s'atreveixen a dir que amb aquesta proposta pretenen lluitar contra "la tergiversació de la veritat amb l'objectiu d'incidir en processos electorals i desestabilitzar el nostre sistema democràtic i les nostres institucions ", i de la forma més desvergonyida es refereixen a les imatges de la repressió contra el poble català el passat 1 d'octubre com una de les mostres de la manipulació que cal perseguir.\nPerò sens dubte, l'instrument estrella en aquest nou pas contra els drets democràtics està sent l'anomenat delicte d'odi. L'ultradretà ministre de l'Interior, Juan Ignacio Zoido, ha reinterpretat aquest delicte com qualsevol "incident" dirigit contra una persona i basat en un prejudici de: discapacitat, raça, origen ètnic o país de procedència, religió o creences, orientació i identitat sexual, exclusió social, o "qualsevol altra circumstància o condició social o personal" que, per descomptat, el Ministeri de l'Interior i el PP ja s'encarregaran de valorar al seu lliure arbitri. Aquesta interpretació, que no és la recollida en el codi penal però és la que s'insta als jutges que segueixin, i que demostra un cop més la fal·làcia de la independència judicial, és el calaix de sastre en el qual caben, aquest cop sí, totes les opinions que consideren necessari reprimir.\nEn la seva obsessió contra el poble català, Interior ha obert un apartat al seu web per denunciar delictes d'odi a Catalunya, i automàticament es van multiplicar els episodis qualificats com a tals (150 només a l'octubre), entre d'altres el dels vuit professors de col·legis i instituts de Barcelona denunciats per parlar a classe del que va passar l’1-O. Els que vam lluitar contra la repressió som el principal objectiu del ministre Zoido, que ha declarat que l'Executiu no pararà fins que "tots els que els han faltat a les forces i cossos de seguretat de l'Estat paguin judicialment per això".\nAquest entramat legal i judicial, més propi d'una dictadura, és i serà emprat contra l'esquerra que lluita i els seus activistes, mentre els crims del franquisme, els centenars d'agressions feixistes, els atacs homòfobs, i la violència assassina contra les dones seguiran impunes davant d'una justícia que mira cap a un altre costat. L'escalada repressiva revela com els drets democràtics són cada vegada més incompatibles amb els interessos de la burgesia i el seu sistema. I alhora, lluny de mostrar fortalesa, revelen el pànic a les mobilitzacions massives de la joventut i els treballadors, i l'intent desesperat per frenar-les.


Mico (gènere) - Viquipèdia, l'enciclopèdia lliure\nTití argentat (Mico argentatus)\nMico és un gènere de primats de la família dels cal·litríquids originaris de la conca de l'Amazones. El gènere conté una quinzena d'espècies diferents.\nLes espècies d'aquest gènere mesuren 18–30 cm de llargada, amb una cua de fins a 40 cm. Pesen 300–470 g. Tenen el pelatge fi i sedós, mentre que el color del pèl va des del blanc sobre capa grisa fins al marró fosc o el negre. A vegades, la part posterior de la gropa, els membres o la cua són de color contrastant. Com tots els cal·litríquids, tenen urpes en lloc d'ungles.\nA Wikimedia Commons hi ha contingut multimèdia relatiu a: Mico\nObtingut de «https://ca.wikipedia.org/w/index.php?title=Mico_(gènere)&oldid=21657882»\nLa pàgina va ser modificada per darrera vegada el 10 ago 2019 a les 12:50.


l’habitació grisa | mònica batet\nArchive for the ‘l’habitació grisa’ Category\nEl relat familiar al qual ens aboca L’habitació grisa és ple d’inspiracions. Certament ens trobem davant un text estimable, d’una novel·la breu i subtil, el relat aparentment lleuger de les passions i enfrontaments en els quals es veuen submergits els membres d’una família que seguirem durant gairebé quatre generacions. Així, a través d’un llenguatge acurat i aparentment fred, presenciem la fundació en una petita població d’interior d’una gran llibreria, batejada com el més vehement poemari de Baudelaire, Les flors del mal, que durant més d’un segle s’encarregarà de nodrir de cultura a un entorn imaginari anomenat Mir. Però el que li interessa narrar a Mònica Batet és la crònica de les passions refrenades, les que van a morir o a esllanguir-se a l’habitació grisa, cambra enigmàtica de la casa familiar on Helena, tal vegada el personatge sobre el qual el relat fa més èmfasi, es tanca a sospesar les seves frustracions. I és que L’habitació grisa sobretot és una història d’amor, la d’Helena amb el poeta guanyador del premi que la llibreria del seu marit Jaume organitza. En aquesta història les passions es mouen soterrades sota un estil impalpable o vaporós, com si Batet volgués que el vertader relleu dels personatges es formés dins la ment del lector i no mitjançant un estil abundós o detallista. La literatura no serveix de res a l’estirp dels Guinovart, almenys el contacte perpetu amb els llibres no els porta a una vida més plena. Aquí, els llibres són objectes per llegir, i llegir no és res més que asseure’s i passar la vista sobre un llibre. La vida, però, és un text il·legible, que demana alguna cosa més que una contemplació passiva, que exigeix per a desentrellar-la una actitud creativa, un poder per a trobar-li, exigir-li o inventar-li un sentit. I això és el que no saben fer els protagonistes (excepte, tal vegada, el poeta Eduard Valls), actors o lectors passius del seu existir. Així, tampoc el text sembla voler extraviar-se amb artificis inservibles, i per això gairebé no trobem descripcions, els diàlegs són integrats dins el text, les diverses psicologies són a penes delimitades a través de gests i l’esdevenir del relat depèn d’accions decisives que acabaran delimitant els revessos o les irrisòries culminacions d’una vida. No hi ha dramatismes ni estridències, cap canvi de to en una prosa que acaba tenint la grisor brillant de les parets de la cambra que actua de leitmotiv. L’habitació grisa és un llibre d’una curiosa i prometedora intensitat.\n[Ressenya de Melcior Comes extreta del seu bloc, i que va aparèixer a Presència el 21 de maig]\nSi aneu al vostre quiosc, entre les pàgines de l’Enderrock número 127, de maig de 2006, a més a més de trobar articles sobre els Red Hot o la Primavera Sound, hi podreu llegir una entrevista a la Mònica a on parla de L’habitació grisa i de les seues preferències musicals.\nEsteu navegant pels arxius de la categoria l’habitació grisa.


També erem a Cantabria\n9 set 14 Per completar un cap de setmana en que hem estat per tot arreu, en Juanjo i la Mercè han estat competint a Cantabria on han combinat agility, bons àpats i turisme.\nQuan tothom torna de vacances, en Juanjo , la Mercè i els seus 3 peluts les comencen. Aquest any han volgut repetir per la zona de Cantabria, per gaudir dels fantàstics paisatges, enormes entrecots i perque no, també una mica d'agility.\nLa prova l'organitzava el club d'agility Cantabria i el jutge era en Ramon Poble. Dissabte la prova es feia a les instal·lacions del club amb pistes de gespa i amb molt d'espai per poder jugar i gaudir amb els gossos.\nLa primera pista va ser l'agility, un recorregut llarg i ràpid. El primer en sortir va ser en Qumba, que encara que feia una calor impressionant va anar al màxim, fins arribar a la rampa, on no es va parar a la zona i el Juanjo va preferir tornar-la a fer , molt ben fet!!! la resta de zones van ser impecables. Després sortia en Hippy amb una guia molt acalorada, va fer un quiet perfecte i va començar una bona pista. Llàstima que la guia, que ja de per si no corre gaire, sota aquell sol no arribava a cap obstacle, provocant que Hippy fes una falta , un refús i penalitzes 2 segons per temps.\nEn el jumping en Qumba va sortir una mica despistat ja que just abans d'entrar havia tingut unes "paraules" amb un altre gos, però es va tornar a centrar en el seu guia i ens va oferir un jumping boníssim, llàstima d'un pal que va tirar. En Hippy va tornar a fer un quiet molt bo a la sortida i va sortir molt animat però, al ser una pista molt ràpida, la Mercè va intentar guanyar distancia per poder arribar a marcar-li tot, i com el Hippy no està acostumat a portar a la Mercè per davant, es va despistar i no va fer el salt que li pertocava, així que es va eliminar.\nDiumenge la prova es feia a un indret preciós, a Socabargas (Liaño) on eren les festes de la zona. El dia començava amb molt de sol, prometia que passaríem moltíssima calor i així va ser. Aquest cop tornàvem a començar per l'agility i per en Qumba. Tant en Juanjo com en Qumba van fer una bona sortida i un molt bon recorregut, bones zones i bon temps, però com tot no pot ser perfecte va tornar a tirar un pal. El Hippy i la Mercè anaven després. La Mercè no podia amb la seva ànima , massa calor... un bon quiet de Hippy, una pista fluida per part de Hippy però fent una falta i una refusada altre vegada gràcies a que la Mercè no arribava a marcar.\nEl recorregut del jumping prometia, era ràpid i amb algun punt de control. En Qumba va sortir una mica lent (massa calor) però va anar seguit i be fins que després d'un salt va decidir retallar pel dret i estalviar una mica de recorregut, repetint el mateix salt al revés i eliminant-se. El seguent va ser en Hippy que va sortir una mica lent però fent un jumping molt fluid i aconsseguint acabar la pista a 0.\nEl Harpo també hi era, però ens va dir en privat que ell preferia fer de relacions públiques, conèixer "nenes" i gaudir de diversos banys sota la font del poble... Aquest si que sap viure be!!


Publicat el 20/02/2019 17:07\nJosep Jaimot, l'edil no adscrit i antic soci de l'equip de govern que encapçala el primer edil Josep Maria Buixeda, ha retirat la seva denúncia contra l’alcalde d’Ascó pel polèmic cop d’ampolla que va tenir lloc en la sessió del ple de gener, a la qual el fins llavors primer tinent d'alcalde va votar per sorpresa en contra del complex esportiu i hoteler projectat a la població. Així ho informa avui Ascó Televisió. La retirada de la denúncia ha tingut lloc el mateix dia que s'havien de jutjar els fets, per la qual cosa la vista programada ha estat suspesa.\nEs tanca així l'espiral de tensió que Jaimot va obrir al Ple de dimarts 22 de gener en tombar amb la seva negativa el projecte del Complex d’Ascó, una iniciativa impulsada per l’alcalde Josep Maria Buixeda per obrir noves perspectives a una vila on l’economia està vinculada a una central nuclear amb data de caducitat. Buixeda, la mateixa setmana dels fets, va considerar “desafortunat” el gest amb el que va bolcar una ampolla d'aigua la qual va mullar el regidor no adscrit i una altra edil de l’equip de Govern i que Jaimot va interpretar d'inici com a una agressió. El gest en qüestió va tenir a veure, explicava l’alcalde en un comunicat, amb un “acte reflex” al qual no n’hi havia “cap intencionalitat”, però que ell mateix va considerar del tot “desafortunat”.\nEl “no” de Jaimot va arribar a continuació de la seva abstenció al projecte en una comissió informativa i va ser qualificat per Buixeda com a “traïció”, atès que, explicava l’equip de Govern a finals de gener, “mai durant un procés administratiu que ha durant més de dos anys i mig” es va mostrar Jaimot contrari a l’equipament. Buixeda va indicar llavors que aquest entrebanc farà que Ascó “perdi totes les il·lusions que s’havien posat en un projecte que havia de dinamitzar el poble econòmica i turísticament” i al qual s’havien invertit uns diners que, ara, “no serviran per a res”.


El govern considera que la direcció de l'Aula coneixia els abusos i no va actuar fins que es va produir la denúncia\nLa Paeria estudia una altra forma de gestió pública de l'Aula de Teatre de Lleida després que aquest cap de setmana el diari 'Ara' hagi destapat els suposats abusos sexuals que durant 20 anys haurien comès dos professors a desenes d'alumnes del centre.\nEn un comunicat, el govern municipal considera que la nova informació constata que la direcció de l'Aula d'aquell moment "era coneixedora dels fets des de feia anys", tot i que no va actuar fins que es va produir la denúncia. Per aquest motiu, revisarà la part contractual del centre "davant la necessitat d'assumir el control d'un servei municipal arran de la gravetat dels fets". Actualment, l'Aula la gestiona l'Associació Teatre estable de Lleida a través d'una concessió administrativa.\nEl govern municipal diu que es revisarà la concessió administrativa del centre i també ha anunciat que hi ha prevista una auditoria d'espais, que es farà quan es pugui reobrir l'Aula.\nAixí mateix, la Paeria ha indicat que en les properes setmanes "es prendran decisions al respecte" i afegeix que "seran implacables" a l'hora d'actuar des de totes les vessants per reparar els danys que hagin patit les víctimes. En aquest sentit, l'equip de govern proposarà al ple municipal la creació d'una comissió especial per esclarir els fets. També han anunciat que declararan els dos professors com a "persona non grata" a la ciutat i que es durà a terme una acció artística de suport a les víctimes quan la crisi sanitària ho permeti.


S'enfronta a 9 anys de presó per ruixar un home amb gasolina i intentar calar-li foc a Empuriabrava - El Gerió Digital\nLa defensa diu que només el volia espantar perquè debia diners\nDissabte, 10 de juny de 2017 10:45h\nFiscalia i acusació particular demanen 9 anys de presó per a un acusat de ruixar un home amb gasolina i intentar calar-li foc a Empuriabrava (Alt Empordà) el 12 de setembre del 2016. L'acusen d'un intent d'assassinat i, també, d'un delicte de lesions per colpejar una dona. Segons recullen els escrits d'acusació, cap a les quatre de la tarda l'acusat va anar a les oficines d'una companyia asseguradora. No era el primer cop que hi anava aquell dia per reclamar el cobrament d'una diners per un sinistre d'un vaixell. Aquesta vegada, però, duia 1,5 litres de gasolina dins una ampolla de plàstic. La va buidar sobre el gerent de l'oficina i, segons les acusacions, va intentar fer servir un encenedor per cremar-lo viu. No se'n va sortir perquè la víctima el va empènyer i el va fer caure a terra. La defensa sosté que l'acusat només volia espantar el responsable de l'asseguradora perquè li pagués els diners. "No se li ha trobat cap encenedor", afirmat l'advocat Joaquim Bech de Careda.\nEls fets es remunten al 12 de setembre del 2016. Aquell matí, l'acusat va anar a una oficina d'una entitat asseguradora situada al sector Freser d'Empuriabrava. Reclamava uns diners d'una assegurança pel sinistre d'un vaixell i creia que la companyia s'estava retardant en el pagament.\nSegons les acusacions, l'home buscava el gerent de l'oficina però, com que no el va trobar, es va encarar amb una treballadora i li va acabar propinant un cop a la cara.\nL'empleada el va fer fora de l'oficina. Li va costar, detallen les acusacions, i fins i tot es va haver de protegir amb una cadira per evitar que l'acusat l'agredís de nou. En el moment de marxar, el processat va assegurar que tornaria, i que ho faria per "matar" el gerent.\n"L'acusat va complir la promesa a la tarda", indiquen les acusacions. A les quatre va tornar a l'oficina. Duia 1,5 litres de gasolina dins una ampolla d'aigua. "Amb intenció de matar-lo cremant-li viu, li va vessar el contingut de l'ampolla per tot el cos, esquitxant-li també la cara", descriuen les acusacions. També va esquitxar un client que en aquell moment es trobava dins l'asseguradora.\nAleshores, va intentar fer servir un encenedor que duia a la mà per calar-li foc. No ho va aconseguir. El gerent el va empènyer per fer-lo fora del seu despatx i l'acusat va relliscar i va caure a terra abans de poder provocar una guspira per encendre la gasolina.\nCom a conseqüència de l'agressió, la dona va patir una contusió lleu a la regió frontal i estrès posttraumàtic. Ha necessitat assistència psicològica i prendre ansiolítics.\nLes acusacions sostenen que el gerent ha patit, també, estrès posttraumàtic i ha precisat ajuda psicològica i tractament mèdic per recuperar-se.\nPer això, l'acusen d'un delicte d'intent d'assassinat i un altre de lesions. Per al primer sol·liciten 7 anys i 6 mesos de presó, que no es pugui apropar a menys de 500 metres del gerent durant 10 anys i 10 anys de llibertat vigilada. Per les lesions demanen 1 any i 6 mesos de presó. En matèria de responsabilitat, la fiscalia reclama que indemnitzi les víctimes amb 7.000 euros. L'acusació particular ho eleva a 9.000.\nLa defensa, encapçalada per l'advocat Joaquim Bech de Careda, demana l'absolució. "Al meu representat li estaven denegant el cobrament d'una assegurança i això li va provocar un estat d'excitació", ha explicat. Segons la defensa, l'acusat només tenia intenció d'espantar el gerent i ressalta que ni tan sols ha quedat acreditat que dugués un encenedor per provocar el foc. "Estaríem parlant, com a molt, d'un delicte d'amenaces", conclou.


AFA Salvador Espriu: L'origen de l'Espriueta\nL'origen de l'Espriueta\nQuina és la història de la nostra gegantona?\nIl·lustració: Ezequiel Tejero\nA les votacions classe per classe, la proposta escollida per a l'aspecte final de cos sencer de la gegantona Espriueta ha estat aquesta, la proposta "D":\nJa sabem quin aspecte té la nostra Espriueta, també sabem com és, quin és el seu caràcter: heroïna, ecologista, molt espavilada, amb un gran sentit de la justícia i l’amistat i li encanta participar a totes les festes i tradicions de la ciutat. Ara es tracta de conèixer la seva història.\nAls alumnes de cicle superior se'ls proposa que imaginin la història, què ha fet, d’on ve, quines aventures ha passat. Entre tots els relats se n’escollirà un i aquest serà el conte de l'Espriueta.\nLa recollida de relats acabarà el dia 30 d’abril.\nPublicat per Oriol Homar a 16:12\nEtiquetes de comentaris: 25è aniversari, Gegantona\nRetorn de diners\nReunió informativa reutilització llibres de text\n1r premi doble!!!\nAnd the winner is... Espriueta\nConcurs literari Sant Jordi 2011\nLa FaPaC presenta recurs contra el decret d'admiss...


Ramón López, un exdirectiu del Banc d'Espanya, serà el nou cap de l'INAF | Andorra Difusió\nRamón López, un exdirectiu del Banc d'Espanya, serà el nou cap de l'INAF\nNoticies » Política 11 de gener, 2017\nRamón López serà, a partir de la setmana vinent, el director de l'Institut Andorrà de Finances. López substitueix Maria Cosan, que havia renunciat al càrrec per motius familiars. El nou director té una àmplia trajectòria professional a Espanya.\nRamón López Galindo és espanyol, té 41 anys i entre altres, ha format del grup directiu del Banc d'Espanya, ha estat director a l'empresa Deloitte i auditor. Arriba al càrrec després que l'actual directora, Maria Cosan, decidís renunciar-hi per incompatibilitats amb la vida familiar.\nHa estat el mateix consell d'aministració de l'INAF que ha proposat López al Govern perquè s'encarregui de la direcció de l'institut. Jordi Cinca ha destacat la idoneïtat de López per la feina i ha reconegut que ja s'espera que l'oposició critiqui que no sigui andorrà: "en aquests llocs tan específics i especialtizats, el que ha de primar és tenir el perfil més idoni". El minsitre portaveu ha afegit que "abans els detallava el currículum i l'experiència de Ramón López per posar èmfasi en els aspectes que el fan una persona idònea per assumir aquesta responsabilitat".\nCinca també ha confirmat que el pressupost de personal de l'INAF s'ampliarà en els propers anys perquè també augmenten les funcions de l'Institut: "el projecte de pressuupost de l'INAF ja ho preveu, perquè s'ha dincoporar més gent. Necessitem més gent, amb perfils més especialitzats, amb qualificacions més altes i sobretot amb un bagatge d'experiència més elevat, i tot això té un preu, evidentment".\nRamón López ocuparà el càrrec a partir de la setmana vinent i Maria Cosan s'ha compromès a fer-li el traspàs de poders i dels dossiers actuals durant els propers tres mesos. El Govern li ha agraït la tasca que ha dut a terme els darrers 5 anys davant l'entitat.